Lukács József (bankigazgató)
Szegedi Lukács József, születési és 1890-ig használt nevén Löwinger József (Szeged, 1855. november 16. – Budapest, 1928. január 23.) az Angol-Osztrák Bank igazgatója, Lukács György filozófus édesapja.

Élete 
A nemesi szegedi Lukács család alapítója. Löwinger Jakab és Pollák Júlia fia. 18 éves korától fogva dolgozott az Angol-Magyar Bankban, ezt követően pedig a Magyar Általános Hitelbank, 1880-tól az Angol-Osztrák Bank alkalmazásában. 1882-ben belépett a Pátria szabadkőműves páholyba, 1901-ben szertartásmesterként volt bejegyezve. 1883. július 1-jén elvette Wertheimer Adélt. 1899. május 1-jén „szegedi” előnévvel nemességet és címert kapott I. Ferenc József magyar királytól. 1906-ig dolgozott az Angol-Osztrák Bankban, ez idő alatt irodavezető, majd bankigazgató volt. Haláláról beszámolt a Budapesti Hírlap.

Jegyzetek

Források 
 Lukács József. Magyar Életrajzi Index. Petőfi Irodalmi Múzeum (Hozzáférés: 2015. október 25.)
 Lukács (Löwinger) József. Kieselbach Galéria. https://web.archive.org/web/20110225011453/http://kieselbach.hu/ (Hozzáférés: 2015. október 25.)
 Kókai Károly: A fiatal Lukács György és a zsidóság. Szombat, 2002. február 1.
 Bendl Júlia: Lukács György élete a századfordulótól 1918-ig. Budapest: Scientia Humana Társulás, 1994.

További információk 
 Déry Béla – Bányász László – Margitay Ernő (szerk.): A Nemzeti Szalon almanachja (Képzőművészeti Lexikon). Budapest, 1912 
 Körner Éva: Derkovits Gyula. Budapest, 1968 
 Szinyei Merse Anna: Szinyei Merse Pál élete és művészete. Budapest, 1990 
 Sz. n.: László Fülöp kiállításának katalógusa. Nemzeti Szalon, Budapest, 1907 
 Lyka Károly – Majovszky Pál – Petrovics Elek: A magyar akt-kiállítás albuma. Műcsarnok, Budapest, 1925-26 
 Sz. n.: Az 1925-26. évi Akt-kiállítás katalógusa. Műcsarnok, Budapest, 1925-26 
 Balogh, Jolán: Katalog der ausländischen Bildwerke des Museums der Bildenden Künste in Budapest IV-XVIII. Jahrhundert. 2 kötet, Budapest, 1975 
 Geskó Judit (szerk.): Picasso, Klee, Kandinszkij. A svájci Ruff-gyűjtemény remekei. SzM, Budapest, 2007 
 Molnos Péter – Várkonyi György: Antal – Lusztig gyűjtemény. A pécsi válogatás 2006-2008. A huszadik század első felének magyar művészete. Budapest, 2009 
 Gömöry Judit – Veszprémi Nóra (szerk.): A Művészház 1909-1914. Modern kiállítások Budapesten. MNG, Budapest, 2009 
 Markója Csilla – Bardoly István (szerk.): A Nyolcak. Janus Pannonius Múzeum Modern Magyar Képtár, Pécs, 2010 
 Boros Judit – Plesznivy Edit (szerk.): Ferenczy Károly (1862-1917) gyűjteményes kiállítása. MNG, Budapest, 2011-12

Magyarországi szabadkőművesek
1855-ben született személyek
Zsidó származású magyarok
1928-ban elhunyt személyek
Magyar kereskedők, bankárok, iparosok
Szegediek
Családi nevüket magyarosított személyek